रेवाड़ी में दिनदहाड़े सुनार के घर लूट  
रेवाड़ी के मोहल्ला बास सिताब राय के रहने वाले प्रहलाद बागड़ी के घर बृहस्पतिवार को तड़के 6.00 बजे हथियारबंद लुटेरों ने लूटपाट की।
रेवाड़ी के मोहल्ला बास सिताब राय के रहने वाले प्रहलाद बागड़ी के घर बृहस्पतिवार को तड़के 6.00 बजे हथियारबंद लुटेरों ने लूटपाट की। हथियारों से लैस तीन लोगों ने घर के लोगों को पहले काफी मारा-पीटा और फिर बांध कर घर से आठ लाख से अधिक की नकदी समेत लाखों के जेवर भी ले गए।  इस घटना में प्रहलाद बागड़ी और उनकी पत्नी इंदु बागड़ी घायल हो गए हैं। तीन लुटेरों में से दो को पहचान लिया गया है। कहा जा रहा है कि दोनों उसी मोहल्ले के रहने वाले हैं। एक का नाम रोहित और दूसरी महिला है जिसका नाम बसंती है।   घटना के तुरंत बाद नाराज मोहल्लावासियों ने पुलिस थाने पर जाकर नारेबाजी की और पुलिस की निष्क्रियता पर रोष व्यक्त किया। पुलिस ने इस मामले में मामला दर्ज कर लिया है।   लूट की इस घटना के विरोध में मोती चौक बाज़ार, गुड़ बाज़ार, पंजाबी मार्केट, रेलवे रोड मार्केट और सर्राफा बाज़ार के व्यापारियों ने बाजार बंद रखा।